Recela 18 : Ejiri (gweta)

Recela 18 : Ejiri ~ 江尻 (JA)

Recela 18 : Ejiri ( niponavon 江尻 ) tir san-lerdeafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir san-anyusteafa ke enk ise va greelt koe Ejiri kaatoer.

 Greelt ke Ejiri 
Recela ke Ejiri ( niponavon 江尻宿 ) koe refa Shimizu utca ke Shizuoka winka tigiyir. 

Ejiri tiyir widava laumasiyisa aname lamone vegeduyune bak 1570. Ba pelava, recela va 1340 kolna don aluboya gida is alub-sanoya yorida digiyir isen sanelia tiyir vas mon 6500 irubasik.

Gweta ke Hiroshige va Maho no Matsubara nedir. Koe taneafa azenta kabdue onaramolt, konaka tota bene ekasta tigid, isen kadimeon gedraf totuk koe Suruga ceda italksotceson lapid.

 Dere rupec 

 Stragela 

|style="vertical-align: top;"|

|}

Recela 18 : Ejiri (gweta)
Recela 18 : Ejiri  gweta)
Recela 18 : Ejiri (gweta)